Návrh

**RÁMCOVÁ DOHODA**

uzavretá v zmysle § 269 ods. 2 zákona č. 513/1991 Zb. Obchodný zákonník v zmysle neskorších predpisov (ďalej len ako „dohoda“)

**Účastníci dohody**

**Kupujúci: Rozhlas a televízia Slovenska**

(v skratke ako „RTVS“)

Sídlo: Mlynská dolina, 845 45 Bratislava

Štatutárny orgán: PhDr. Jaroslav Rezník – generálny riaditeľ

IČO: 47 232 480

DIČ: 2023169973

IČ DPH: SK2023169973

Registrácia: Obchodný register Okresného súdu Bratislava I, oddiel: Po, vložka č.:1922/B

Bankové spojenie: Tatra banka a.s., Bratislava

IBAN: SK23 1100 0000 0029 2512 3845

(ďalej len „**Kupujúci**“)

**a**

**Predávajúci:**

Sídlo:

Štatutárny orgán:

IČO:

DIČ:

IČ DPH:

Registrácia:

Bankové spojenie:

číslo účtu IBAN:

(ďalej len „**Predávajúci**“)

(kupujúci a predávajúci spolu ďalej len „**zmluvné strany**“)

uzatvárajú túto dohodu s nasledovným obsahom:

**Preambula**

Zmluvné strany uzatvárajú túto dohodu ako výsledok verejného obstarávania podľa   
§ 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet nadlimitnej zákazky: **„Broadcast IT infraštruktúra - technológie pre potreby programových služieb Trojka a Šport“ – časť 1: „Nadbytočné pole nezávislých diskov (rozšírenie existujúceho riešenia v RTVS)“**, ktorá bola zverejnená v Úradnom vestníku Európskej únie č.: ................. zo dňa ................... a vo Vestníku verejného obstarávania č. ......./2020 zo dňa .................. pod značkou: ................... Predávajúci bol v predmetnom verejnom obstarávaní vyhodnotený ako úspešný uchádzač.

**Článok I.**

**Predmet a účel rámcovej dohody**

1. Predávajúci sa zaväzuje dodávať kupujúcemu, počas obdobia na ktoré je táto dohoda uzavretá a na základe jeho písomných objednávok tovar, ktorého bližšia špecifikácia je uvedená v Prílohe č. 1 – Opis predmetu zákazky (časť A. Minimálne technické požiadavky verejného obstarávateľa na predmet zákazky-časť 1) a  Prílohe č. 2 – Technická špecifikácia a štruktúrovaný rozpočet, ktoré tvoria neoddeliteľnú súčasť tejto dohody (ďalej len „tovar“ alebo „dodávka tovaru“). Pod dodávkou tovaru sa rozumie predaj tovaru kupujúcemu, doprava tovaru predávajúcim na miesto dodania, integrácia tovaru v súlade s Prílohou č. 1 – Opis predmetu zákazky (časť B. Požiadavky verejného obstarávateľa na integráciu predmetu zákazky – časť 1), technická podpora tovaru v súlade s Prílohou č. 1 – Opis predmetu zákazky (časť C. Požiadavky verejného obstarávateľa na technickú podporu predmetu zákazky – časť 1) a prevod vlastníckeho práva k tovaru na kupujúceho v zmysle tejto dohody.
2. Kupujúci sa zaväzuje za tovar, ktorý bude zo strany predávajúceho v zmysle tejto dohody riadne dodaný a za integráciu a technickú podporu, ktoré budú v zmysle tejto dohody riadne poskytnuté zaplatiť cenu podľa článku III. tejto dohody.
3. Kúpu tovaru kupujúci realizuje v rámci investičnej akcie „Obnova televíznych a rozhlasových produkčných štúdií“.
4. Na objednávky vystavené na základe tejto dohody sa v prípadoch neupravených touto dohodou vzťahujú ustanovenia § 409 a nasl. zákona č. 513/1991 Zb. Obchodný zákonník v znení neskorších predpisov.

**Článok II.**

**Dodacie podmienky**

1. Kupujúci bude objednávať tovar podľa svojich aktuálnych prevádzkových potrieb prostredníctvom písomných objednávok vystavených zodpovedným zamestnancom kupujúceho. V písomných objednávkach bude uvedený druh tovaru, množstvo tovaru, kontaktná osoba kupujúceho s uvedením telefonického kontaktu a/alebo e–mailovej adresy, adresa na doručenie faktúry, miesto dodania a termín integrácie tovaru v súlade s Prílohou č. 1 – Opis predmetu zákazky (časť B. Požiadavky verejného obstarávateľa na integráciu predmetu zákazky – časť 1).
2. Množstvo jednotlivých druhov tovarov, ktoré je uvedené v Prílohe č. 2 – Technická špecifikácia a štruktúrovaný rozpočet (ďalej len „Príloha č. 2“) tejto dohody je množstvo predpokladané, preto kupujúci nebude povinný odobrať uvedené množstvo v celom rozsahu.
3. Predávajúci sa zaväzuje dodať kupujúcemu tovar vrátane jeho integrácie v súlade s touto dohodou v lehote do 60 dní od doručenia písomnej objednávky kupujúceho. Za doručenie objednávky sa považuje deň odoslania objednávky od kupujúceho elektronickou formou na e–mailovú adresu predávajúceho: meno.priezvisko@email.sk. Predávajúci sa zaväzuje najneskôr nasledujúci pracovný deň potvrdiť doručenie objednávky elektronickou formou na e–mailovú adresu kupujúceho: peter.matal@rtvs.sk, z ktorej bola objednávka kupujúceho zaslaná, inak ho kupujúci na doručenie upozorní telefonicky na číslo +421 XXX XXX XXX. Predávajúci sa zaväzuje plniť na základe doručenej objednávky bez podmienky jej akceptácie zo strany predávajúceho a k objednávke vystavenej v súlade s ustanoveniami tejto dohody nie je predávajúci oprávnený vzniesť žiadne námietky.
4. Predávajúci sa zaväzuje oznámiť kontaktnej osobe kupujúceho čas dodávky tovaru   
   do miesta dodania uvedeného v objednávke a termín integrácie tovaru v súlade s touto dohodou, všetko pri zachovaní termínov dodania tak, ako sú tieto uvedené v bode 3. tohto článku dohody, telefonicky alebo formou zaslania e–mailovej správy najneskôr dva (2) pracovné dni pred plánovaným dodaním tovaru. Ak predávajúci riadne neoznámi čas dodania tovaru, kupujúci nie je povinný prevziať tovar v deň dodania, ale až v nasledujúci pracovný deň, pričom náklady spojené s opätovným dodaním tovaru znáša predávajúci.
5. Predávajúci je povinný informovať kupujúceho bez zbytočného odkladu o skutočnosti, že bude v omeškaní s dodaním tovaru.
6. Tovar sa považuje za dodaný okamihom jeho protokolárneho prevzatia kupujúcim   
   a podpísania dodacieho listu, prílohou ktorého bude Preberací protokol, potvrdený oboma zmluvnými stranami. Po integrácii tovaru v súlade s Prílohou č. 1 – Opis predmetu zákazky (časť B. Požiadavky verejného obstarávateľa na integráciu predmetu zákazky – časť 1) bude vystavený akceptačný protokol podpísaný oboma zmluvnými stranami, s potvrdením funkčnosti tovaru. Týmto okamihom nadobúda kupujúci vlastnícke právo k tovaru a zároveň na neho prechádza nebezpečenstvo škody na tovare. V prípade, ak nedôjde k vyhotoveniu a podpísaniu dodacieho listu, prílohou ktorého bude Preberací protokol a Akceptačný protokol, potvrdený oboma zmluvnými stranami, kupujúci nadobúda vlastnícke právo k tovaru okamihom jeho faktického prevzatia.
7. Predávajúci sa zaväzuje, že tovar, ktorý dodá na základe tejto dohody, bude nový, nepoužívaný a zdravotne nezávadný a bude spĺňať všetky kvalitatívne parametre a požiadavky vyplývajúce z príslušných platných technických, bezpečnostných, environmentálnych a iných právnych predpisov vzťahujúcich sa na tento druh tovaru.
8. Ak kontaktná osoba kupujúceho zistí pri preberaní zjavné vady dodaného tovaru, najmä ale nielen nedostatočnú kvalitu tovaru, zjavné použitie tovaru, rozdiel v množstve objednaného a dodaného tovaru, zámenu tovaru v porovnaní s objednávkou, kontaktná osoba kupujúceho nie je povinná dodaný vadný tovar prevziať, pričom neprevzatie tovaru sa zaznamená do protokolu o odovzdaní a prevzatí. Ak nedôjde k prevzatiu tovaru, predávajúci je povinný vadný tovar vymeniť (opätovne dodať) za tovar bez vád do sedem (7) pracovných dní od neprevzatia tovaru.

**Článok III.**

**Maximálny finančný objem a zmluvná cena**

1. Maximálny finančný objem tejto dohody za celý rozsah predmetu dohody je vo výške:   
   **XXXXXXXX,- EUR bez DPH.**
2. Zmluvné strany sa dohodli na jednotkových cenách tovaru v zmysle Prílohy č. 2 – Technická špecifikácia a štruktúrovaný rozpočet, pričom v jednotkových cenách sú zahrnuté všetky náklady predávajúceho spojené s jeho plnením podľa tejto dohody, vrátane ale nielen dopravných nákladov, integrácie a technickej podpory. Jednotkové ceny v zmysle Prílohy č. 2 – Technická špecifikácia a štruktúrovaný rozpočet sú maximálne a sú platné po celú dobu trvania dohody a nie je možné ich zvyšovať. Predávajúci nie je oprávnený fakturovať kupujúcemu žiadne iné položky ako uvedené v Prílohe č. 2 – Technická špecifikácia a štruktúrovaný rozpočet.
3. Kupujúci bude vystavovať písomné objednávky podľa tejto dohody na základe svojich aktuálnych potrieb a teda nie je povinný vystaviť objednávky v hodnote maximálneho finančného objemu podľa bodu 1. tohto článku, s čím predávajúci podpisom tejto dohody vyjadril súhlas. Predávajúci sa zaväzuje, že voči kupujúcemu nebude uplatňovať žiadne sankcie a/alebo akékoľvek nároky peňažnej alebo nepeňažnej povahy (najmä, nie však výlučne ušlý zisk a/alebo vzniknuté škody rôznej povahy) z dôvodu, ak počas doby trvania tejto dohody kupujúci nevyčerpá dohodnutý maximálny finančný objem podľa bodu 1. tohto článku.
4. DPH bude fakturovaná v zmysle platných právnych predpisov.

**Článok IV.**

**Platobné podmienky**

1. Kupujúci neposkytne predávajúcemu žiadny finančný preddavok ani zálohovú platbu.
2. Platby budú realizované na základe faktúr vystavených podľa skutočne dodaného tovaru. Predávajúci je oprávnený fakturovať po potvrdení akceptačného protokolu, potvrdeného oboma zmluvnými stranami. Faktúru s príslušnými dokladmi je predávajúci povinný doručiť na fakturačnú adresu uvedenú v objednávke.
3. Predložená faktúra na úhradu musí obsahovať náležitosti v zmysle § 74 zákona č. 222/2004 Z. z. o DPH v znení neskorších predpisov. Faktúra musí obsahovať:

* označenie kupujúceho a predávajúceho, obchodné meno, sídlo, IČO, IČ DPH,
* číslo faktúry,
* deň vyhotovenia a deň splatnosti,
* označenie peňažného ústavu a IBAN, na ktorý sa má platiť v súlade s touto dohodou,
* číslo objednávky podľa evidencie kupujúceho a číslo tejto dohody
* fakturovaná suma s rozčlenením DPH,
* označenie osoby, ktorá faktúru vystavila.

1. Povinnou prílohou faktúry je fotokópia objednávky, dodací list s uvedením rekapitulácie dodaného tovaru v zmysle príslušnej objednávky a preberací protokol potvrdzujúci odovzdanie   
   a prevzatie tovaru a akceptačný protokol, oba podpísané oprávnenými osobami kupujúceho a predávajúceho.
2. V prípade, že faktúra nebude obsahovať uvedené náležitosti alebo nebude obsahovať uvedené prílohy, je kupujúci oprávnený vrátiť ju predávajúcemu do štrnásť (14) kalendárnych dní od doručenia na opravu a/alebo doplnenie. V takomto prípade sa preruší plynutie lehoty splatnosti a nová lehota splatnosti začne plynúť dňom doručenia opravenej a/alebo doplnenej faktúry kupujúcemu.

1. Lehota splatnosti faktúr je tridsať (30) kalendárnych dní odo dňa ich doručenia kupujúcemu. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať nasledujúci pracovný deň.
2. Úhrada faktúr bude realizovaná bezhotovostným platobným stykom na účet predávajúceho, ktorý je uvedený v identifikačných údajoch predávajúceho v záhlaví tejto dohody. Akúkoľvek zmenu účtu je možné vykonať len na základe dodatku uzatvoreného v súlade s čl. XI. bod 4.
3. Predávajúci vyhlasuje, že ku dňu podpísania tejto dohody nie je závislou osobou voči kupujúcemu v zmysle § 2 písm. n) zákona č. 595/2003 Z. z. o dani z príjmov v znení neskorších predpisov (ďalej len „zákon o dani z príjmov“). Každú zmenu súvisiacu s personálnym, ekonomickým alebo iným prepojením voči kupujúcemu v súvislosti s ustanovením § 2 písm. n) zákona o dani z príjmov je predávajúci povinný kupujúcemu písomne oznámiť a to do päť (5) kalendárnych dní odo dňa vzniku zmeny.

**Článok V.**

**Záruky a reklamačné podmienky**

1. Predávajúci je povinný dodať nový, nepoužitý tovar v druhu, množstve a akosti tak,   
   ako to určuje táto dohoda a doručená písomná objednávka. Predávajúci je povinný postupovať pri integrácii a technickej podpore s odbornou starostlivosťou. V opačnom prípade má tovar vady za ktoré predávajúci zodpovedá v zmysle § 422 a nasl. zákona č. 513/1991 Zb. Obchodný zákonník v znení neskorších predpisov.
2. Predávajúci na tovar dodaný v zmysle tejto dohody poskytuje záruku za akosť tovaru   
   v trvaní minimálne dvanásť (12) mesiacov odo dňa prevzatia tovaru. Pri tovaroch, u ktorých predávajúci či výrobca deklaruje dlhšiu záruku, platí táto deklarovaná dlhšia záručná doba. Predávajúci na poskytnutú integráciu a podporu predmetu zákazky v zmysle tejto dohody poskytuje záruku za akosť v trvaní minimálne dvanásť (12) mesiacov odo dňa jej poskytnutia.
3. Záručná doba na poskytnutú integráciu a podporu začína plynúť odo dňa podpísania akceptačného protokolu, potvrdeného oboma zmluvnými stranami. V prípade, ak nedôjde k vyhotoveniu a podpísaniu akceptačného protokolu, potvrdeného oboma zmluvnými stranami, záručná doba začína plynúť dňom faktického prevzatia tovaru kupujúcim, uvedeného na preberacom protokole, podpísaného oboma zmluvnými stranami. Predávajúci je povinný poskytovať záručný servis počas doby trvania záruky bezodplatne v rozsahu uvedenom v Prílohe č. 1 – Opis predmetu zákazky (časť C. Požiadavky verejného obstarávateľa na technickú podporu predmetu zákazky – časť 1).
4. Predávajúci sa zaväzuje v záručnej dobe odstrániť všetky vady tovaru uplatnené kupujúcim, pričom kupujúci má právo voľby medzi dodaním nového tovaru (náhradné plnenie)alebo odstúpením od objednávky.
5. Predávajúci je povinný začať s odstraňovaním každej vady na ktorú sa záruka vzťahuje bez zbytočného odkladu po jej oznámení kupujúcim do 24 hodín nastúpiť na servisný zásah a odstrániť ju do 7 pracovných dní odo dňa jej oznámenia kupujúcim v prípade odstrániteľnej vady, ktorú je možné odstrániť v mieste sídla kupujúceho.
6. V prípade neodstrániteľnej vady tovaru je predávajúci povinný dodať kupujúcemu   
   do 30 dní odo dňa uplatnenia reklamácie nový tovar rovnakej špecifikácie.
7. Písomne vyhotovená reklamácia (správa o vadách tovaru) musí obsahovať tieto údaje: číslo objednávky, dátum dodania a číslo dokladu o prevzatí, resp. č. faktúry, druh a množstvo reklamovaného tovaru, popis vád, ich prejavy, voľba nároku (náhradné plnenie, dobropis, odstúpenie).
8. Kupujúci zašle písomnú reklamáciu na adresu sídla predávajúceho alebo na e–mailovú adresu uvedenú v čl. II. bod 3.
9. Predávajúci nezodpovedá za vady tovaru spôsobené nesprávnou manipuláciou alebo nevhodným skladovaním tovaru kupujúcim.
10. Kupujúci má právo aj po prevzatí tovaru vrátiť zásielku tovaru nespĺňajúceho kvalitatívne parametre v zmysle tejto dohody späť predávajúcemu na náklady predávajúceho.
11. Predávajúci sa zaväzuje odstrániť uznané reklamované vady v súlade s ust. zákona   
    č. 513/1991 Zb. Obchodný zákonník v znení neskorších predpisov do tridsať (30) kalendárnych dní od doručenia reklamácie. V prípade, že predávajúci vady v tejto lehote neodstráni, má kupujúci oprávnenie odstrániť vadu sám alebo prostredníctvom tretích osôb na náklady predávajúceho. Tým nie je dotknuté právo kupujúceho na zmluvnú pokutu a/alebo náhradu škody.
12. Za účelom poskytovania plnení podľa tejto zmluvy zmluvné strany určujú kontaktné osoby:

I/ Kontaktné osoby predávajúceho:

a) pre službu telefonickej podpory: ............................., kontakt: .......................

b) pre telefonickú alebo e-mailovú konzultáciu problémov: .........................., kontakt: ...............

c) zodpovedné za veci týkajúce sa Plnenia zmluvy: ..............................., kontakt: ..........................

II. Kontaktné osoby kupujúceho:

a) pre technické veci: ..............................., kontakt: ..........................

b) oprávnené vystaviť objednávku na dodanie tovaru: ............................, kontakt: ..........................

c) zodpovedné za veci týkajúce sa Plnenia zmluvy: ..............................., kontakt: ..........................

**Článok VI.**

**Sankcie a náhrada škody**

1. V prípade omeškania kupujúceho s úhradou faktúry v lehote jej splatnosti, predávajúci je oprávnený uplatniť si u kupujúceho nárok na úhradu úroku z omeškania vo výške v zmysle príslušných ustanovení zákona č. 513/1991 Zb. Obchodný zákonník v znení neskorších predpisov.
2. V prípade omeškania predávajúceho s dodaním tovaru v lehote podľa čl. II. bod 3. tejto dohody   
   je kupujúci oprávnený uplatniť si u predávajúceho nárok na zaplatenie zmluvnej pokuty   
   vo výške 0,05 % z celkovej ceny objednaného a nedodaného tovaru v lehote podľa   
   čl. II. bod 3., za každý aj začatý deň omeškania, najmenej však vo výške 50 EUR (slovom: päťdesiat eur) za každý aj začatý deň omeškania.
3. Ak sa predávajúci dostane do omeškania s odstránením vady v zmysle čl. V. bod 5.,   
   je kupujúci oprávnený uplatniť si u predávajúceho nárok na zaplatenie zmluvnej pokuty   
   vo výške 1 % z ceny vadného tovaru, najmenej však vo výške 100 EUR (slovom: jednosto eur)   
   za každý aj začatý deň omeškania.
4. Ak predávajúci poveril tretiu osobu plnením časti predmetu dohody resp. objednávky bez predchádzajúceho písomného súhlasu kupujúceho v zmysle čl. IX. bod 1., je kupujúci oprávnený uplatniť si u predávajúceho nárok na zaplatenie zmluvnej pokuty vo výške 5.000 EUR (slovom: päťtisíc eur), za každý jednotlivý prípad.
5. Ak predávajúci nepredloží kupujúcemu návrh na odsúhlasenie nového subdodávateľa,   
   je kupujúci oprávnený uplatniť si u predávajúceho nárok na zaplatenie zmluvnej pokuty   
   vo výške 250 EUR (slovom: dvestopäťdesiat eur) za každý aj začatý deň omeškania.

Predávajúci sa zaväzuje, že svoje pohľadávky voči kupujúcemu nepostúpi (ani s nimi nebude inak obchodovať) tretej strane bez predchádzajúceho písomného súhlasu kupujúceho.

1. Ak predávajúci poruší povinnosť písomne oznámiť kupujúcemu každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu v registri, je kupujúci oprávnený uplatniť si u predávajúceho nárok na zaplatenie zmluvnej pokuty vo výške 250 EUR (slovom: dvestopäťdesiat eur) za každý, aj začatý deň omeškania.
2. Ak predávajúci poruší povinnosť podľa bodu čl. X. bod 4., je kupujúci oprávnený uplatniť si u predávajúceho nárok na zaplatenie zmluvnej pokuty vo výške 5.000 EUR   
   (slovom: päťtisíc eur) za každý jednotlivý prípad. Zmluvnú pokutu možno za porušenie povinnosti podľa bodu čl. X. bod 4. vo vzťahu k tomu istému subdodávateľovi udeliť aj opakovane, maximálne však 1x za kalendárny mesiac.
3. Predávajúci nie je oprávnený jednostranným úkonom započítať akékoľvek jeho nároky alebo záväzky vyplývajúce z tejto dohody voči kupujúcemu.
4. Sankcie dojednané touto dohodou hradí povinná zmluvná strana nezávisle od toho, či a v akej výške vznikne druhej strane škoda porušením povinností, ktorú možno vymáhať samostatne.
5. Ak vznikne kupujúcemu škoda na veciach, právach alebo iných majetkových hodnotách, v dôsledku porušenia povinností uvedených v tejto dohode alebo písomnej objednávke zo strany predávajúceho, je predávajúci za tieto škody zodpovedný a je povinný kupujúcemu uhradiť tieto vzniknuté škody. Za tieto škody vzniknuté v dôsledku porušenia povinností predávajúceho sa považujú aj škody vzniknuté kupujúcemu z dôvodu nedodržania kvalitatívnych a/alebo technických parametrov tovaru, požadovaných podľa Prílohy č. 1, najmä, nie však výlučne škody vzniknuté kupujúcemu v príčinnej súvislosti s pracovným úrazom zamestnanca, ktorý bol zapríčinený použitím osobných ochranných pracovných prostriedkov, ktoré kvalitatívnymi a/alebo technickými parametrami nezodpovedali požiadavkám podľa Prílohy č. 1.
6. Ak škodu spôsobila tretia osoba, ktorej predávajúci zveril plnenie svojej povinnosti,   
   za škodu zodpovedá predávajúci.
7. Formou úhrady vzniknutej škody je peňažná náhrada vzniknutej škody.
8. V prípade vzniku nároku na úhradu zmluvnej pokuty podľa ustanovení tejto dohody,   
   vyzve oprávnená zmluvná strana písomne listom povinnú zmluvnú stranu na úhradu dohodnutej zmluvnej pokuty, pričom táto je splatná v lehote do sedem (7) kalendárnych dní odo dňa doručenia výzvy na jej úhradu.
9. Základom pre výpočet úrokov z omeškania a zmluvných pokút podľa tohto čl. sú ceny bez DPH.

**Článok VII.**

**Ostatné ustanovenia**

1. Písomné objednávky vystavené podľa čl. II. bod 1. nemôžu byť v rozpore s ustanoveniami tejto dohody. V prípade ich rozporu majú ustanovenia tejto dohody prednosť pred ustanoveniami písomných objednávok.

**Článok VIII.**

**Zánik dohody**

1. Zmluvný vzťah dohodnutý touto dohodou pred uplynutím doby na ktorú bola uzatvorená, môže zaniknúť:
2. písomnou dohodou zmluvných strán
3. písomným odstúpením od tejto dohody z dôvodov uvedených v tejto dohode alebo v ust. zákona č. 513/1991 Zb. Obchodný zákonník v znení neskorších predpisov
4. písomnou výpoveďou kupujúceho, aj bez uvedenia dôvodu s výpovednou lehotou tri (3) mesiace, ktorá začína plynúť prvým dňom kalendárneho mesiaca nasledujúceho po doručení výpovede predávajúcemu.
5. Kupujúci je oprávnený písomne odstúpiť od tejto dohody okrem prípadov uvedených   
   v § 344 a nasl. zákona č. 513/1991 Zb. Obchodný zákonník v znení neskorších predpisov aj v nasledovných prípadoch:
6. predávajúci sa dostal do omeškania s dodaním tovaru o viac ako desať (10) kalendárnych dní od uplynutia lehoty podľa čl. II. bod 3.,
7. ak sa predávajúci dostal do omeškania s odstránením vád tovaru o viac ako desať (10) kalendárnych dní od uplynutia lehoty podľa čl. V. bod 5.,
8. ak predávajúci minimálne v prípade troch (3) objednávok dodal tovar s vadami,
9. v prípade zmien majetkových pomerov predávajúceho alebo akéhokoľvek úkonu predávajúceho, ktoré by mohli spôsobiť zhoršenie vymožiteľnosti aj nesplatných záväzkov predávajúceho alebo by mohli ohroziť plnenie predmetu dohody, najmä ak bol na majetok predávajúceho vyhlásený konkurz alebo ak predávajúci vstúpil do likvidácie,
10. ak kupujúci zistí, že predávajúci má nesplnenú povinnosť vyplatenia odmeny alebo odplaty z dohody s osobou, ktorá je alebo bola jeho subdodávateľom vo vzťahu k plneniu na základe tejto dohody
11. vyhlásenie predávajúceho podľa čl. X. bodu 1. prvá veta alebo druhá veta sa ukáže ako nepravdivé,
12. predávajúci alebo oprávnená osoba nemá splnenú niektorú povinnosť podľa zákona o registri partnerov verejného sektora,
13. predávajúci vykonáva časť predmetu plnenia, resp. predmet plnenia prostredníctvom subdodávateľa, ktorý je partnerom verejného sektora a nie je zapísaný v registri partnerov verejného sektora,
14. predávajúci bol právoplatným rozhodnutím súdu vymazaný z registra partnerov verejného sektora alebo mu bol právoplatným rozhodnutím Úradu pre verejné obstarávanie uložený zákaz účasti vo verejnom obstarávaní,
15. predávajúci poveril tretiu stranu poskytnutím časti predmetu plnenia bez predchádzajúceho písomného súhlasu kupujúceho alebo zmenil subdodávateľa bez predchádzajúceho písomného súhlasu kupujúceho.
16. Kupujúci je oprávnený okrem prípadov uvedených v bode 2. tohto článku písomne odstúpiť od tejto dohody aj v prípade, ak predávajúci porušil ďalšie povinnosti, ktoré mu vyplývajú z ustanovení tejto dohody alebo z ustanovení príslušných právnych predpisov. Kupujúci je v tomto prípade oprávnený odstúpiť od dohody už po druhom porušení ktorejkoľvek takejto povinnosti zo strany predávajúceho, pričom kupujúci po prvom porušení povinnosti písomne upozorní predávajúceho na porušenie povinnosti uvedenej v tejto dohode alebo ustanovení právnych predpisov s upozornením, že pri ďalšom porušení ktorejkoľvek povinnosti odstúpi od tejto dohody. Kupujúci v upozornení uvedie lehotu na nápravu, ak sa vyžaduje.
17. Predávajúci je oprávnený písomne odstúpiť od tejto dohody okrem prípadov uvedených v § 344 a nasl. zákona č. 513/1991 Zb. Obchodný zákonník v znení neskorších predpisov aj v prípadoch, ak:
18. sa kupujúci dostane do omeškania s úhradou faktúry vystavenej podľa tejto dohody o viac ako šesťdesiat (60) kalendárnych dní,
19. kupujúci bezdôvodne neprevezme tovar ani v náhradnom termíne, ku ktorému bude vyzvaný.
20. Predávajúci je oprávnený od dohody písomne odstúpiť aj v prípade, ak kupujúci opakovane poruší nejakú ďalšiu povinnosť, ktorá mu vyplýva z ustanovení tejto dohody alebo z ustanovení príslušných právnych predpisov. Predávajúci je v tomto prípade oprávnený odstúpiť od dohody už po druhom porušení ktorejkoľvek takejto ďalšej povinnosti zo strany kupujúceho, pričom predávajúci po prvom porušení povinnosti písomne upozorní kupujúceho na porušenie podmienok uvedených v tejto dohode alebo ustanovení právnych predpisov s upozornením, že pri ďalšom porušení povinnosti odstúpi od tejto dohody. Predávajúci v upozornení uvedie lehotu na nápravu, ak sa vyžaduje.
21. Odstúpením od dohody podľa tohto článku zanikajú všetky práva a povinnosti strán z dohody s výnimkou nároku na náhradu škody vzniknutej porušením dohody, nárokov na dovtedy vzniknuté zmluvné resp. zákonné sankcie a úroky z omeškania, nárokov vyplývajúcich z ustanovení tejto dohody o poskytovaní záruky a zodpovednosti za vady za časť predmetu plnenia, ktorá bola do momentu odstúpenia splnená, ako aj s výnimkou povinností súvisiacich s odovzdaním a prevzatím časti predmetu plnenia splnenej do momentu odstúpenia, ustanovení dohody týkajúcich sa voľby práva alebo voľby zákona č. 513/1991 Zb. Obchodný zákonník v znení neskorších predpisov, riešenia sporov medzi stranami dohody a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení tejto dohody.
22. Odstúpením od dohody nezaniká právo vysporiadania záväzkov z tejto dohody vyplývajúcich ku dňu ukončenia dohody.
23. Zmluvné strany sa dohodli, že odstúpenie od dohody bude účinné momentom jeho doručenia druhej zmluvnej strane. Odstúpenie od dohody musí byť podpísané oprávnenou osobou.
24. Na objednávky doručené predávajúcemu do momentu ukončenia tejto dohody, sa budú naďalej vzťahovať všetky relevantné ustanovenia tejto dohody (najmä ale nie len povinnosť predávajúceho riadne dodať objednaný tovar a povinnosť kupujúceho za riadne dodaný tovar zaplatiť, zodpovednosť za vady, záruka, sankcie), to znamená, že platnosť zadaných objednávok zánikom dohody neskončí.

**Článok IX.**

**Subdodávatelia**

1. Zmluvné strany sa dohodli, že Predávajúci je oprávnený plniť túto dohodu výlučne prostredníctvom subdodávateľov uvedených v Prílohe č. 3 Zoznam subdodávateľov   
   (ďalej len „Zoznam subdodávateľov“). V takomto prípade Predávajúci zodpovedá rovnako, akoby dohodu plnil sám. V Prílohe č. 3 tejto dohody sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto dohody,   
   a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
2. Ak sa budú na strane Predávajúceho ako Zmluvnej strany podieľať viaceré subjekty,   
   práva z tejto dohody voči kupujúcemu môže uplatňovať výlučne vedúci predávajúci [....................], IČO: [.....................]. Vedúci predávajúci podľa predchádzajúcej vety je oprávnený vykonávať fakturáciu ceny v mene všetkých subjektov na strane predávajúceho, a tiež je za všetky subjekty na strane predávajúceho výlučne tento oprávnený vykonávať iné práva voči kupujúcemu vyplývajúce z tejto dohody alebo z právnych predpisov, pokiaľ táto dohoda v konkrétnom prípade neurčí inak. Subjekty na strane predávajúceho si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto dohody.
3. V prípade, že počas trvania tejto dohody bude mať predávajúci záujem zmeniť ktorúkoľvek osobu subdodávateľa uvedenú v Zozname subdodávateľov, Zmluvné strany sa dohodli na nasledujúcom postupe:

Predávajúci písomne požiada kupujúceho o súhlas so zmenou v osobe subdodávateľa, pričom:

* v žiadosti uvedie identifikáciu osoby, ktorá sa má stať subdodávateľom,
* v žiadosti uvedie špecifikáciu časti plnenia dohody, ktoré má byť prostredníctvom navrhovanej osoby poskytované Kupujúcemu,
* v žiadosti uvedie termín, od ktorého má byť zmena subdodávateľa vykonaná, ktorý nesmie byť kratší ako 30 dní odo dňa doručenia tejto žiadosti Kupujúcemu,
* v žiadosti uvedie, či s ohľadom na výšku odplaty, ktorú bude Predávajúci platiť subdodávateľovi za ním poskytované plnenie, má subdodávateľ povinnosť zapísať sa do registra partnerov verejného sektora,
* k žiadosti pripojí nové navrhované znemie Zoznamu subdodávateľov v minimálne 2 vyhotoveniach podpísaných Predávajúcim.

1. Kupujúci žiadosť predávajúceho:

* odsúhlasí, a to zaslaním zo strany predávajúceho podpísaného Zoznamu subdodávateľov kupujúcemu alebo
* odmietne, pričom v oznámení o odmietnutí žiadosti predávajúceho uvedie dôvody odmietnutia.

1. Osoba, ktorá sa má stať subdodávateľom, sa týmto stáva podľa tejto dohody zápisom do Zoznamu subdodávateľov podpísaného zo strany kupujúceho.
2. V prípade odmietnutia žiadosti predávajúceho o zmenu v osoby subdodávateľa zo strany kupujúceho, je predávajúci oprávnený navrhnúť tú istú osobu ako subdodávateľa až po splnení podmienok vytknutých kupujúcim v odmietnutí žiadosti predávajúceho o zmenu v osobe subdodávateľa.
3. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke,   
   tak ako keby plnenie realizované na základe takejto Zmluvy realizoval sám. Plnenie zákazky prostredníctvom iných osôb ako osôb určených podľa tohto článku sa považuje za podstatné porušenie tejto dohody zo strany predávajúceho a zakladá právo kupujúceho na okamžité odstúpenie od dohody bez poskytnutia dodatočnej lehoty na nápravu.

**Článok X.**

**Povinnosti predávajúceho v súvislosti s registrom partnerov   
verejného sektora**

1. Predávajúci vyhlasuje, že je ku dňu podpísania tejto dohody zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora (ďalej len „zákon o RPVS“) a tiež každý jemu známy subdodávateľ v ktoromkoľvek rade, ktorý je partnerom verejného sektora je zapísaný v registri partnerov verejného sektora. Ďalej predávajúci vyhlasuje, že ku dňu podpísania tejto dohody má ako partner verejného sektora alebo má osoba, ktorá plní povinnosti oprávnenej osoby pre predávajúceho v zmysle zákona o RPVS (ďalej len „oprávnená osoba“), splnené všetky povinnosti, ktoré pre predávajúceho ako partnera verejného sektora alebo pre oprávnenú osobu vyplývajú zo zákona o RPVS. Zmluvné strany sa dohodli, že ak sa vyhlásenia podľa tohto bodu ukážu ako nepravdivé, kupujúci nie je v omeškaní s plnením podľa tejto dohody až do splnenia povinnosti predávajúceho resp. oprávnenej osoby.
2. Predávajúci je povinný kupujúcemu písomne oznamovať každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu v registri partnerov verejného sektora.
3. Po dobu omeškania predávajúceho ako partnera verejného sektora alebo oprávnenej osoby s plnením niektorej povinnosti podľa zákona o RPVS, kupujúci nie je v omeškaní s plnením podľa tejto dohody až do splnenia povinnosti predávajúceho resp. oprávnenej osoby.
4. Kupujúci sa zaväzuje zabezpečiť, aby sa na plnení predmetu tejto dohody nepodieľal subdodávateľ v ktoromkoľvek rade (i) ktorý je partnerom verejného sektora a nie je zapísaný v registri partnerov verejného sektora alebo (ii) ktorý, ak je partnerom verejného sektora alebo osoba, ktorá plní povinnosti oprávnenej osoby pre subdodávateľa ako partnera verejného sektora v zmysle zákona o RPVS, si neplní povinnosti podľa zákona o RPVS.

**Článok XI.**

**Záverečné ustanovenia**

1. Táto dohoda sa uzatvára na dobu určitú, a to do vyčerpania maximálneho finančného objemu podľa čl. III. bod 1., najneskôr však do 31. 12. 2020. Posledná objednávka môže byť vystavená a doručená najneskôr posledný deň tejto lehoty. Pre odstránenie možných pochybností, na objednávky vystavené a doručené najneskôr v posledný deň platnosti a účinnosti tejto dohody sa naďalej budú vzťahovať ustanovenia tejto dohody aj po ukončení jej platnosti a účinnosti.
2. Pokiaľ v tejto dohode nebolo dohodnuté inak, vzájomné vzťahy zmluvných strán sa riadia ustanoveniami zákona č. 513/1991 Zb. Obchodný zákonník v znení neskorších predpisov, subsidiárne ustanoveniami zákona č. 40/1964 Zb. Občiansky zákonník v znení neskorších predpisov a príslušnými právnymi predpismi Slovenskej republiky.

1. Zmluvné strany sa dohodli, že zmluvný vzťah z tejto dohody sa bude riadiť právnym poriadkom platným na území Slovenskej republiky a na riešenie sporov je príslušný všeobecný súd vecne a miestne príslušný podľa ustanovení zákona č. 160/2015 Z. z. Civilný sporový poriadok.
2. Zmeny a doplnky k tejto dohode je možné robiť len formou písomných číslovaných dodatkov podpísaných oprávnenými zástupcami oboch zmluvných strán, s výnimkou tých prípadov, ktoré táto dohoda predpokladá.
3. Akékoľvek zmeny dohody musia byť realizované v súlade s § 18 zákona o verejnom obstarávaní.
4. Ak táto dohoda neupravuje inak, písomnosti sa doručujú doporučeným listom s dôkazom o doručení na Adresy pre doručovanie písomností uvedené v Článku I.
5. Písomnosti týkajúce sa tejto dohody doručované poštou na adresu adresáta sa považujú za doručené priamo do ich vlastných rúk aj keď táto zásielka bude poštou vrátená ako zásielka adresátom neprevzatá alebo nedoručiteľná, a to dňom jej odmietnutia alebo zmarenia jej prijatia; ak nie je celkom dobre možné takýto deň riadne určiť, tak dňom, kedy bude písomnosť vrátená druhej zmluvnej strane ako nedoručiteľná.
6. Zmluvné strany berú na vedomie, že kupujúci v zmysle zákona č. 211/2000 Z. z.   
   o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov ako povinná osoba túto dohodu zverejní.
7. Táto dohoda nadobúda platnosť dňom jej podpísania oprávnenými zástupcami obidvoch zmluvných strán a účinnosť nadobudne v zmysle § 47a zákona č. 40/1964 Zb. Občiansky zákonník v znení neskorších predpisov, dňom nasledujúcim po dni jej zverejnenia.
8. Táto dohoda je vyhotovená v dvoch (2) vyhotoveniach, z ktorých každé má platnosť originálu. Kupujúci obdrží jedno (1) vyhotovenia a predávajúci jedno (1) vyhotovenie rámcovej dohody.
9. Neoddeliteľnou súčasťou tejto dohody sú nasledovné Prílohy:

Príloha č. 1 Opis predmetu zákazky

Príloha č. 2 Technická špecifikácia a štruktúrovaný rozpočet

Príloha č. 3 Zoznam subdodávateľov

1. Zmluvné strany si túto dohodu prečítali, a prehlasujú, že jej text im je zrozumiteľný,   
   jeho význam zrejmý a určitý, a že táto dohoda je prejavom ich slobodnej a vážnej vôle,   
   čo potvrdzujú svojimi vlastnoručnými podpismi.

V Bratislave, dňa

**V mene predávajúceho: V mene kupujúceho:**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

................................ **PhDr. Jaroslav Rezník**  
 ................................ generálny riaditeľ

................................ Rozhlas a televízia Slovenska

**Príloha č. 1**

**Opis predmetu zákazky**

**Príloha č. 2**

**Technická špecifikácia a štruktúrovaný rozpočet**

**Príloha č. 3**

**Zoznam subdodávateľov**

Zoznam subdodávateľov bude tvoriť Prílohu č. 3 iba v prípade, ak uchádzač uvedie, že na realizácii predmetu zákazky sa budú podieľať subdodávatelia.

V prípade, že uchádzač bude realizovať predmet zákazky vlastnými kapacitami – uvedená príloha „Zoznam subdodávateľov“ sa vypúšťa.

**Zoznam subdodávateľov**

Na realizácii predmetu zákazky: **„Broadcast IT infraštruktúra - technológie pre potreby programových služieb Trojka a Šport“ – časť 1: „Nadbytočné pole nezávislých diskov (rozšírenie existujúceho riešenia v RTVS)“**

□ sa nebudú podieľať subdodávatelia a celý predmet zákazky uskutočníme vlastnými kapacitami.

□ sa budú podieľať nasledovní subdodávatelia:

|  |  |  |  |  |  |  |
| --- | --- | --- | --- | --- | --- | --- |
| P.č | Obchodné meno alebo názov / meno a priezvisko | Sídlo alebo adresa pobytu | Identifikačné číslo (IČO) alebo dátum narodenia (ak nebolo pridelené IČO) | Predmet subdodávky | Predmet plnenia v % | Oprávnená osoba (meno a priezvisko, adresa pobytu, dátum narodenia) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

V ..................................., dňa ........................

.......................................................

pečiatka, meno a podpis uchádzača

Pozn.:

V zmysle § 2 ods. 5 písm. e) zákona o verejnom obstarávaní subdodávateľom je hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti predmetu zákazky.